31997D0869
L 353/43
JURNALUL OFÍCIAL AL UNIUNII EUROPENE
DECIZIA COMISIEI
din 11 decembrie 1997
de modificare a Deciziei 97/467/CE de stabilire a listelor provizorii cu unitățile din țări terțe din care statele membre autorizează importurile de carne de iepure și de vânat de crescătorie
(Text cu relevanță pentru SEE)
(97/869/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind modalitățile de stabilire, pentru o perioadă interimară, a listelor provizorii cu unități din țări terțe din care statele membre sunt autorizate să importe anumite produse de origine animală, produse pescărești sau moluște bivalve vii (1), astfel cum a fost modificată ultima dată prin Decizia 97/34/CE (2) a Consiliului și în special articolul 2 alineatul (4),
întrucât, prin Decizia 97/467/CE (3) a Comisiei au fost stabilite liste provizorii cu unități producătoare de carne de iepure și de carne de vânat de crescătorie;
întrucât sunt în curs negocieri pentru încheierea unui acord cu Statele Unite ale Americii privitor la măsurile sanitare de protecție a sănătății publice în cadrul schimburilor cu animale vii și cu produse de origine animală;
întrucât Statele Unite ale Americii au transmis o listă cu unități producătoare de carne de iepure și de carne de vânat de crescătorie, despre care autoritățile responsabile declară că sunt în conformitate cu normele comunitare;
întrucât Argentina și Canada au transmis o listă cu unități producătoare de carne de iepure și de carne de vânat de crescătorie, despre care autoritățile responsabile declară că sunt în conformitate cu normele comunitare;
întrucât, în consecință, se poate stabili o listă provizorie cu unități producătoare de carne de iepure și de carne de vânat de crescătorie din Statele Unite ale Americii, din Argentina și din Canada;
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Anexa la prezenta decizie se adaugă la anexa la Decizia 97/467/CE.
Articolul 2
Prezenta decizie se aplică de la 15 decembrie 1997.
Articolul 3
Prezenta decizie se adresează statelor membre.
Adoptată la Bruxelles, 11 decembrie 1997.